นร.กรุงเทพคริสเตียนลุยสร้างดาวเทียมดวงแรก
ที่หอธรรม ร.ร.กรุงเทพคริสเตียนวิทยาลัย ได้จัดพิธีลงนามข้อตกลงด้านการเรียนการสอนโครงการ บีซีซี สเปซโปรแกรม ระหว่าง ร.ร.กรุงเทพคริสเตียนวิทยาลัย หน่วยวิจัยด้านเทคโนโลยีอวกาศ มหาวิทยาลัยโตเกียว มหาวิทยาลัยเทคโนโลยีพระจอมเกล้าพระนครเหนือ (มจพ.) และภาคเอกชน เพื่อพัฒนาศักยภาพด้านอวกาศให้กับนักเรียน,นายศุภกิจ จิตคล่องทรัพย์ ผอ.ร.ร.กรุงเทพคริสเตียนฯ กล่าวว่า จากการหารือร่วมกับ ศ.ดร.ชินอิจิ นากาซึกะ ศาสตราจารย์ประจำภาควิชาวิศวกรรมการบินและอวกาศ ม.โตเกียว ผู้คิดค้นประดิษฐ์ดาวเทียมขนาดเล็ก จึงเกิดความร่วมมือที่จะพัฒนาศักยภาพนักเรียนไทยระดับมัธยมศึกษา ตั้งเป้าที่จะเป็นผู้บุกเบิกโครงการศึกษาด้านเทคโนโลยีการบินและอวกาศสำหรับนักเรียนมัธยม โดยจะเริ่มสร้างดาวเทียมขนาดเล็ก หรือ CubeSat เพื่อส่งเข้าสู่วงโคจรภายในปี 2562 มีนักเรียน ม.4 ผ่านการคัดเลือกเข้าร่วมโครงการ 27 คน นอกจากนี้ โรงเรียนยังได้สร้างห้องปฏิบัติการด้านอวกาศ และสถานีควบคุมและสื่อสารภาคพื้นดิน เพื่อรองรับเทคโนโลยีการบินและอวกาศ,ด้าน ดร.พงศธร สายสุจริต อาจารย์ประจำภาควิชาวิศวกรรมเครื่องกลและการบินอวกาศ คณะวิศวกรรมศาสตร์ มจพ. ผู้ดูแลโครงการฯ เปิดเผยว่า นักเรียนทั้ง 27 คน จะได้รับการเรียนรู้จากการปฏิบัติจริงที่ มจพ. ซึ่งพบว่านักเรียนทั้งหมดมีศักยภาพสูง มีพื้นฐานด้านเทคโนโลยีค่อนข้างดี สามารถเขียนโปรแกรมได้ ซึ่งตนมั่นใจว่าทุกคนจะเรียนรู้และสามารถสร้างดาวเทียมได้สำเร็จ ภารกิจที่จะให้ดาวเทียมซึ่งสร้างจากฝีมือนักเรียนมัธยมดวงแรกนี้ จะกำหนดในอีก 6 เดือน หลังจากที่นักเรียนผ่านการอบรมและฝึกซ้อมภารกิจกับดาวเทียมจำลองว่าภารกิจใดจะปฏิบัติได้จริง.
ที่หอธรรม ร.ร.กรุงเทพคริสเตียนวิทยาลัย ได้จัดพิธีลงนามข้อตกลงด้านการเรียนการสอนโครงการ บีซีซี สเปซโปรแกรม ระหว่าง ร.ร.กรุงเทพคริสเตียนวิทยาลัย หน่วยวิจัยด้านเทคโนโลยีอวกาศมหาวิทยาลัยโตเกียว
การเรียนการสอน,บีซีซี สเปซโปรแกรม,กรุงเทพคริสเตียนวิทยาลัย,ศุภกิจ จิตคล่องทรัพย์,เทคโนโลยีการบินและอวกาศ,การศึกษา